د پروان ولایت د سیاه ګرد ولسوالۍ په مختلفو کلیو او ساحو کې کې د تېرې سه شنبې ورځې د سېلابونو له امله د (117) په قسمی او کلی ډول د زیانمنو شویو کورنیو درې ورځنۍ سروې ارزیابی (سروې) نن ناوخته پای ته ورسېده! نن پنجشنبه د روان ١٤٤٥ سپوږمیزکال د محرم الحرام میاشتې په ٩ مه چې د ١٤٠٢ لمریزکال د زمری میاشتې له ٥ مې نېټې سره سمون لری د پروان ولایت د سیاه ګرد ولسوالۍ د چهارده، پڼدقستان او خېشکو درې په شاوخوا ٢٩ کلیو کې د تېرې سه شنبې ورځې د سېلابونو له امله د (117) زیانمنو شویو کورنیو درې ورځنۍ ارزیابی (سروې) نن ناوخته پای ته ورسېده، دا چې د تېرې سه شنبې په ورځ د غرمې وروسته د سیاه ګرد او شینوارو ولسوالیو په مختلفو ساحو کې قوی باران اوورېده چې له امله یې د سیاه ګرد ولسوالۍ په پورته ذکر شوو کلیو او ساحو کې (116) بابه مسکونی کورونو ته په نسبی ډول او (1) باب کور ته یې په بشپړ ډول زیانونه واړول چې د پروان ولایت د افغانی سرې میاشتې نماینده ګۍ ریاست د ښاغلی رٸیس ملا شمس الحق صادق صاحب په هدایت او مشرۍ د پېښو پر وړاندې د ځواب ورکونې (BDRT) درې ټیمونو نوموړو ساحو ته د ارزیابۍ (سروې) لپاره په عاجل ډول حرکت وکړ چې په نتیجه کې هغه (117) سېلاب ځپلې کورنۍ چې د سیاه ګرد په ولسوالۍ کې یې کورونه په قسمی او بشپړ ډول زیانمن شوی وه، ارزیابی (سروې) یې د Kobo Collect اپلېکېشن له لارې ترسره شوه، ددې ترڅنګ په یادو سیمو کې اووه (7) تنه شهیدان شوی وه چې د شهېدانو له جملې څخه یې د (3) تنو جسدونه پیدا او (4) لا هم نادرکه دی او یو نفر زخمی شوی ، همدارنګه د عامو خلکو (1270) جریبه کرنیزه ځمکه، دوه د اوبو ذخیرې، لس (10) بابه سرایونه، لس (10) بابه دوکانونه، پنځلس (15) د اوبو برمې، دوه عراده موټر، درې دېرش (33) کیلو متره عمومی او فرعی سرکونه، دوه محرابه مسجدونه ، دوه ژرندې، اته څلوېښت د اوبو سربندونه، شپږ ویشت (26) تختې پل او پلچکونه، (450) متره د اوبو پایپ، (121) سره مالونه (پسونه، اوزې، غواګانې) او (400500) اصله مثمر او غیر مثمرې ونې یې تخریب کړې دی. همدارنګه د شینوارو ولسوالۍ د درازګرد درې په 3 کلیو کې د عامو خلکو (300) جریبه زراعتی ځمکه، (25000) اصله مثمرې او غیر مثمرې ونې، لس (10) پایې د اوبو برمې، یو کیلو متر سرک، (4) پایې جنراتورونه، یو عراده موټرسیکل، (500) متره د اوبو پایپ، درې پلونه او دوه دانې پلچکونه تخریب شوی خو الحمدالله د هستوګنې د کورونو ترڅنګ ځانی زیان چاته نه دی اوښتی. سېلاب ځپلیو کورنیو د پروان ولایت د افغانی سرې میاشتې نماینده ګۍ ریاست له ښاغلی رٸیس، کارکوونکو او رضاکارانو مننه وکړه چې د طبیعی پېښو، پېښځپلو ته یې په داسې سخت او خواشینونکی حالت کې پر وخت رسیده ګی وکړه او د دوی د لاسنیوی لپاره یې عاجله سروې ترسره کړه. یاده دې وی چې نوموړو سېلاب ځپلیو کورنیو ته به په نزدې وخت کې د افغانی سرې میاشتې ټولنې له لوری د اضطرار حالت د غیر خوراکی توکو مرسته ووېشل شی. د پروان ولایت د افغانی سرې میاشتې نماینده ګۍ ریاست د نشراتو مدیریت